תנאים כללים ותקנון השימוש באתר
מבוא
ברוכים הבאים לאתר Life365.live (להלן: "האתר"), המנוהל על ידי Life365 - הבריאות בידיים שלנו! (להלן: "הפעילות"), וכל הכבוד על שבחרתם בעצמכם. רגע לפני שמתחילים - חשוב לקרא ולאשר את הטופס שלהלן.
המסמך נכתב בלשון זכר מטעמי נוחות אך מתייחס לכל המינים.
הפרטים הכתובים כאן (להלן "תנאי השימוש") קובעים את התנאים, ההתניות והמגבלות אשר חלים על השימוש באתר, רכישת שירותים, סדנאות, קורסים, מידע מקצועי ו/או כל שירות אחר מהפעילות, לרבות רישום, טופסי הצהרה וכד', בכל דרך שהיא, והשימוש בהם, ואישורם מהווה אסמכתא כי קראת, הבנת ואתה מסכים לכל הכתוב, ולפיכך הינך מתבקש לקוראם בעיון בטרם ביצוע האמור לעיל, ולנהוג על פי הכתוב בהם.
מהות האתר, התכנים והמידע
האתר מיועד להעברת מידע אודות בריאות, תזונה, הרזיה, גוף ונפש, וכן אודות כלל שירותי הפעילות המוצעים; לטובת רישום וצפיה בסדנאות, קורסים ותכנים ווירטואליים שונים אשר מציעה הפעילות; וכן עבור תקשורת עם מנהלי הפעילות ויועציה ועוד. 
חלק מהתכנים באתר פתוחים לקהל הרחב, חלקם רק לנרשמים באתר וחלקם רק למשלמים עבור מוצר זה או אחר, חלק לתקופה מוגבלת וחלק ללא הגבלת זמן, כפי המצויין מעת לעת. נעשה מאמץ להעברת המידע ברמת שירות נאותה ומקצועית, ייתכנו לעיתים טעויות סופר ואחרות. הפעילות ומנהליה שומרים לעצמם את הזכות לעדכן מעת לעת את התכנים וההגבלות.
הרישום לאתר, בשימוש בו ובכל המידע, מיועד לנשים וגברים אשר גילם מעל לגיל 18. 
פתיחת חשבון ומסירת פרטים
על מנת לצפות בתכנים באתר, יהא עליך להירשם אליו, לעדכן פרטים מדוייקים אודותיך ובמידת הצורך לבצע את התשלום באמצעותו. כתנאי לקבלת חלק מהשירותים והמידע, יתכן ויהא עליך למלא טופס הצהרת בריאות מותאם לכל פעילות. עם סיום הרישום תקבל שם משתמש וסיסמה לשימושך הבלעדי, אשר ישמשו אותך בכדי לבצע פעולות שונות לרבות צפייה בתכנים, וכן לטובת תקשורת עם מנהלי הפעילות ויועצים מטעמה, באמצעות דוא"ל, ווטצאפ, מסרונים ו/או אחר כפי שייקבע מעת לעת. 
הינך מסכים ומאשר כי כל הנתונים שמסרת ו/או שתמסור בעתיד הנם נכונים ומלאים, וכי כל קשר בין הצדדים וכל מידע שנמסר לך, נעשה מרצונך והשימוש בו הנו על אחריותך.
הגבלות ואיסורים
כתנאי לשימוש באחד או יותר מהשירותים המוצעים ע"י הפעילות, אתה מתחייב כי: הנך מעל גיל 18; ברשותך כרטיס אשראי בתוקף; לא חל עליך כל איסור לבצע רכישה של השירותים ו/או המוצרים המוצעים לך; לא תבצע כל שימוש לא ראוי במידע המועבר אליך, לרבות הפרת זכויות יוצרים, פגיעה בקניין רוחני, צילום ו/או הקלטת תוכן, פגיעה בצנעת הפרט וכד', העלאת תכנים ומידע מסולפים, חלקיים, מטעים, שקריים, פוגעניים ו/או המזיקים לפעילות, למנהליה ו/או לכל צד שלישי כלשהו; לא תשתמש באתר, פלטפורמה, מידע, סיסמאות, פרטים אישיים או אינטימיים אודות אחרים שנחשפת אליהם ועוד; לא תבצע כל פעילות לשיבוש, הפרעה ו/או גרימת נזק לפעילות האתר, המידע, מנהלי האתר ומשתמשים אחרים; והנך מצהיר כי ידוע לך שמנהלי הפעילות רשאים לנקוט כנגד כל משתמש שיפר תנאים אלו בכל האמצעים העומדים לרשותם על פי דין, לרבות העברת פרטיך לצדדים שלישיים בכל מקרה של הפרה כאמור.
בעלות וזכות הקניין
כל המידע הקיים באתר שייך לפעילות, וזכויות הקניין הרוחני, זכויות יוצרים, סודות מסחריים, סימני מסחר, פטנטים וכיוצא בזה, הינם בבעלותה הבלעדית. הנך מקבל זכות מוגבלת להשתמש בהם בהתאם לתנאים אלו, למפורט באתר ולהוראות הדין, וידוע לך כי כל התכנים והמידע שימסרו לך על ידי הפעילות, מנהליה ויועציה, בכל דרך שהיא, יישארו קניינה הבלעדי של הפעילות בכל עת.
אין להעתיק ו/או לפרסם ו/או לצלם ו/או להקליט וכדומה כל חלק מן המידע המסופק, ללא הסכמתה המפורשת בכתב של מנהלי הפעילות.
תחזוקה ותמיכה
עליך לוודא כי קיים ברשותך קישור וחיבור תקין לרשת האינטרנט, מחשב או מכשיר סלולארי אחר, וידוע לך כי לפעילות ולמנהליה אין ולא תהיה כל אחריות כתוצאה מתקלות טכניות במחשב, סלולאר, דפדפן, ספק האינטרנט שלך וכד'. ככל שקיימת בעיה הנך מתבקש לפנות אלינו באופן מיידי בדוא"ל וננסה לסייע.
ביטול עסקה 
ביטול עסקה יתאפשר בהתאם להוראות הדין ובפרט הוראות חוק הגנת הצרכן, התשמ"א-1981 והתקנות שהותקנו מכוחו. 
תהיה רשאי לבטל את השירות שרכשת לא יאוחר מ- 14 ימים ממועד הרכישה, באמצעות שליחת הודעת דוא"ל, ובלבד שהביטול נעשה עד יום עסקים אחד לפני מועד תחילת הסדנה ו/או הקורס ו/או כל תוכן אחר אותו הזמנת. לא יינתן זיכוי לשירות או כל מידע לאחר שנעשה בו שימוש או לכל תוכן שהנו "פתוח" לצפייה מיידית וללא הגבלת מועד. הזיכוי יבוצע בתוך 30 ימי עסקים ממועד שליחת הודעת הביטול, בקיזוז הוצאות ישירות שבוצעו עבור הלקוח לרבות תשלומים לצד שלישי.
הגבלת אחריות 
השימוש והמידע, מוצעים לך "כמות שהם" (“As Is”), הייעוץ והמידע שיסופקו לך נעשים בתום לב על בסיס ניסיון ושיקול דעתו של היועץ הרלוונטי, ואין בהם בכדי להוות ערובה או הבטחה כלשהי.
המידע והתכנים באתר הנם ללא כל התוויה או הנחיה רפואית; הפעילות, מנהליה והיועצים מטעמה, אינם מתחייבים לבדוק את כל המידע והפרטים אודותיך כפי שעודכנו או יעודכנו על ידך; כל מידע שתקבל, לרבות על ידי הפעילות, מנהליה ו/או יועצים מטעמה, אינו מהווה יעוץ או שידול או שכנוע כלשהו לביצוע פעולה כלשהי, וכל מסקנה או תובנה שתפיק או פעולה שתחליט לבצע במסגרת זו, הנם על אחריותך בלבד; בכל מקרה בו תקבל יעוץ, הנחיה, עצה או סיוע הנוגע לפעולה או לאתגר הקשור להליך רפואי או מעין רפואי, ו/או לשימוש או אי שימוש במוצר או תכשיר כלשהו, וככל שקיים אתגר רפואי, אישי שלך או אחר, וכן לפני כל שינוי בתזונה או דומה, הנך מתבקש לעדכן אישית את מנהלי הפעילות בדוא"ל, וכן הנך מוזמן לפנות ליעוץ אצל רופא או מומחה מוסמך מטעמך; הנך פוטר את מנהלי הפעילות מכל אחריות לנזק שייגרם או העלול להיגרם לך.
לפעילות ולמנהליה לא תהא כל אחריות ישירה או עקיפה בגין תוכן או מידע שתמסור או שתקבל במסגרת השימוש באתר, והם לא נושאים בכל אחריות מכל סוג שהוא לגבי החלטות אשר תקבל ו/או תעשה בהסתמך על מידע, תכנים ושירותים המצויים באתר או שתקבל במסגרת זו ו/או שיגיעו אליך מצד שלישי, או לכל נזק ישיר או עקיף, מקרי, תוצאתי, או אחר, לך או לכל צד שלישי שהוא; והפעילות אינה מתחייבת כי השירותים, המידע ו/או התובנות שיסופקו לך, לרבות המלצות או הנחיות שתקבל, ישיגו מטרה או יעד מסוים כלשהו, ולא תהא לך כל טענה תביעה או דרישה כנגד הפעילות ומנהליה, עקב השגה חלקית או אי השגת מטרות או יעדים כלשהם, במסגרת השימוש בשירותים אלו. 
ידוע לך כי הפעילות משתמשת או תמליץ גם שירותים של צדדים שלישיים, ואין כל ערבות או התחייבות לטיב או לאיכות ספקי שירותים אלו כאמור, ואין בבחירתם על ידך בכדי להוות ערבון או בטחון לפעילות או למנהליה, לאספקת השירותים על ידם באופן מלא. 
אם אינך שבע רצון מהאתר, המידע ו/או השירותים המוצעים כולם או חלקם, או מאחד מתנאי השימוש, הנך מוזמן לפנות אלינו בדוא"ל; הסעד העומד לרשותך הנו הפסקת השימוש בשירותים המוצעים על ידי הפעילות.
הפעילות שומרת על זכותה לסרב להעניק גישה לאתר, לשירות או לחלקים ממנו למשתמש זה או אחר, לפי שיקול דעתה הבלעדי, וללא כל התראה מוקדמת.
כללי
תנאים אלו מוסדרים לפי חוקי מדינת ישראל, במידה והשימוש בתכנים ומידע נעשה במדינה אחרת, הנך מתחייב לפעול גם ובנוסף, בהתאם לחוקי המקום.
הנך מסכים בזה כי בכל מחלוקת הנובעת מהשימוש באתר או הקשורה בו, תחול סמכות השיפוט הבלעדית של בתי המשפט בעיר תל אביב-יפו, וכי אתה מתחייב לשפות את חברה בגין כל נזק, הוצאה, הפסד או תשלום שייגרמו לה ו/או למנהליה עקב הפרה של תנאי השימוש על ידך.
הפעילות שומרת על זכותה לגלות בכל עת מידע כפי שיידרש על מנת לקיים את הדרישות החלות במסגרת החוק, התקנות, הליכים משפטיים, או בהתאם לדרישת רשות מוסמכת, הכל על פי שיקול דעתה הבלעדי של הפעילות.
פרטי יצירת קשר
בכל עניין, שאלה או הבהרה יש ליצור קשר לכתובת הדוא"ל: life365.live@gmail.com וכן גם לכתובת הדוא"ל: Support@life365.live, ולפרט בהודעתך שם מלא, כתובת דוא"ל, מספר תעודת הזהות, הסלולרי שלך, ואת פרטי הפנייה - ונענה בהתאם.
